**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Δυτικής Μακεδονίας .**

Τηλ.: **6948333636 - 6949770872,** fax: **2674022211,** web site: [**www.eakp.gr**](http://www.eakp.gr)**,** email: **info@eakp.gr**

 **Κοζάνη 22 Απριλίου 2020**

 **Προς: Κο Υπουργό Προστασίας του Πολίτη**

 **Χρυσοχοΐδη Μιχαήλ**

 **Κοιν.: Κο Υπουργό Υγείας Κικίλια Βασίλειο**

 **Κο Υπουργό Εργασίας & Κοινωνικών Υποθέσεων**

 **Βρούτση Ιωάννη**

 **Ko Υφυπουργό Πολιτικής Προστασίας**

 **Χαρδαλιά Νικόλαο**

 **Κο Γενικό Γραμματέα Πολιτικής Προστασίας**

 **Βασίλειος Παπαγεωργίου**

 **Κο Αρχηγό Πυροσβεστικού Σώματος**

 **Κολοκούρη Στέφανο**

 **- Γενικό Επιθεωρητή Δημόσιας Διοίκησης**

 **- Διεύθυνση Ασφάλειας και Υγείας στην Εργασία (Δ9)**

 **του Υπουργείου Εργασίας και Κοινωνικών Υποθέσεων.**

 **Κο Περιφερειάρχη Δυτικής Μακεδονίας**

 **Αρχιπύραρχο Ιωάννη Ράπτη**

 **Πολιτικούς Φορείς - Α.Δ.Ε.Δ.Υ. - Π.Ο.Ε.Υ.Π.Σ.**

 **Πρωτοβάθμιες Ενώσεις - Εργαζόμενους Π.Σ. - Μ.Μ.Ε.**

 Μέλη Ε.Υ.Π.Σ Περ/ρειας **Δυτικής Μακεδονίας**

**Θέμα: « Λήψη μέτρων για την προστασία των πυροσβεστών από τον COVID-19 »**

**Κύριε Υπουργέ**

Η **Ε**νωτική **Α**γωνιστική **Κ**ίνηση **Π**υροσβεστών από την έναρξη της πανδημίας στην χώρα μας, έχει παρέμβει αρκετές φορές για την άμεση λήψη μέτρων για την προστασία των υπαλλήλων του Πυροσβεστικού Σώματος .

**Αυτή την περίοδο** λαμβάνοντας υπόψη τη**ν περαιτέρω εξάπλωση της πανδημίας του κορωνοϊού COVID-19 &SARS-CoN-2 στη χώρα, αλλά και την έντονη ανησυχία των πυροσβεστών της Περιφέρειας Δυτικής Μακεδονίας, καταγράψαμε μία σειρά ελλείψεων που συνεχίζουν να υπάρχουν στις υπηρεσίες και στα κλιμάκια της Περιφέρειας Δυτικής Μακεδονίας.** Παρά τις προσπάθειες που έχουν γίνει από τοπικούς φορείς και Διοικητές των υπηρεσιών της Περιφέρειας, διαπιστώσαμε ότι σε πολλές υπηρεσίες και κλιμάκια τις Περιφέρειας μας, **δεν έχουν χορηγηθεί σε επαρκή ποσότητα στο προσωπικό ιατρικές μάσκες, γάντια, γυαλιά, αντισηπτικά διαλύματα, δεν παρέχεται η ανάλογη καθαριότητα, συμφώνα με τις κατευθυντήριες οδηγίες** και τα μετρά πρόληψης στους εργασιακούς χώρους του **Ελληνικού Ινστιτούτου Υγιεινής και Ασφάλειας στην εργασία ( ΕΛ.ΙΝ.Υ.Α.Ε. ).**

Οι υπάλληλοι για άλλη μια φορά βάζουν το χέρι στην τσέπη για να αγοράσουν από μόνοι τους τα απαραίτητα που είναι δυσεύρετα αυτήν την εποχή, η αναγκάζονται να αραιώνουν χλωρίνη με νερό για να απολυμανθούν. Συμφωνά όμως με τον **Κώδικα Νόμων για την Υγιεινή & Ασφάλεια των Εργαζομένων ( Κ.Ν.Υ.Α.Ε. )** που κηρύχτηκε με το άρθρο πρώτο του **Ν. 3850/ 2010 ( ΦΕΚ 84 Α΄ )** τα μετρά για την ασφάλεια, την υγεία και την υγιεινή κατά την εργασία σε καμία περίπτωσή δεν συνεπάγονται την οικονομική επιβάρυνση των εργαζομένων **( άρθρ. 42, παρ, 10 )** και είναι αποκλειστική ευθύνη του εργοδότη.

**Η χορήγηση** των Μέσων Ατομικής Προστασίας και ιδιαίτερα αυτών που δεν μπορούν να είναι κοινής χρήσης όπως, οι ατομικές προσωπίδες για τις αναπνευστικές συσκευές και οι κατάλληλες σύγχρονες προσωπίδες για τις δασικές πυρκαγιές, κρίνετε απαραίτητη όσο ποτέ άλλοτε.

Ένα **συλλογικό πρόβλημα** σαν και αυτό, δεν **πρέπει να εναποθέτεται στην ατομική ευθύνη** του καθενός **ή να επαφίεται στις δημόσιες σχέσεις των υπηρεσιών για να προμηθευτούν τα απαραίτητα υλικά με οποιονδήποτε τρόπο*,* καλύπτοντας ένα μικρό μέρους των ελλείψεων, από δωρεές ιδιωτών, επιχειρηματιών, Δημάρχων ή Περιφερειαρχών.** Η αντιμετώπιση πρέπει να γίνεται με κεντρικό συντονισμό από τα αρμόδια όργανα με την καθοδήγηση των σχετικών επιστημονικών φορέων **και σε καμία περίπτωση δεν θα πρέπει να γίνονται διακρίσεις μεταξύ των υπαλλήλων.**

Η απολύμανση που έχει πραγματοποιηθεί στην πλειοψηφία των υπηρεσιών, είναι από τις δημοτικές αρχές, αν όμως δεν επαναλαμβάνεται σε τακτά χρονικά διαστήματα δεν παρέχεται προστασία στους εργαζόμενους. **Ο πλήρης περιορισμός στην προσέλευση των πολιτών** στις υπηρεσίες μας, είναι θετική εξέλιξη αλλά δεν λύνει το πρόβλημα **εάν δεν χορηγηθούν τα απαραίτητα Μ**έσα **Α**τομικής **Π**ροστασίας **για την προστασία από τον κορωνοΐό** (γάντια, μάσκες, στολές και γυαλιά μιας χρήσης, αντισηπτικά διαλύματα ) **και δεν καθιερωθεί στο σύνολο της, η καθημερινή καθαριότητα στις υπηρεσίες και στα κλιμάκια της Περιφέρειας.**

**Σας παραθέτουμε τις ελλείψεις που παρατηρούνται ανά Πυροσβεστική Υπηρεσία και Πυροσβεστικό Κλιμάκιο:**

1. Στην **Π.Υ. ΚΟΖΑΝΗΣ:** Έχει γίνει απολύμανση από τον Δήμο και από την παγία της υπηρεσίας έχουν χορηγηθεί αντισηπτικό διάλυμα, Μ.Α.Π. και στολές μιας χρήσης στα οχήματα της πρώτης εξόδου, η καθαριότητα παρέχεται ( **3** ) φορές την εβδομάδα.
2. Στην **Π.Υ. ΓΡΕΒΕΝΩΝ:** Έχει γίνει απολύμανση από την Περιφερειακή ενότητα και από την παγία της υπηρεσίας έχουν χορηγηθεί αντισηπτικό διάλυμα, Μ.Α.Π. και στολές μιας χρήσης στα οχήματα της πρώτης εξόδου. Η καθαριότητα είναι ( **3** ) τρεις φορές την εβδομάδα.
3. Στην **Π.Υ. ΦΛΩΡΙΝΑΣ:** Έχει γίνει απολύμανση από τον Δήμο και από την παγία της υπηρεσίας έχουν χορηγηθεί αντισηπτικό διάλυμα, Μ.Α.Π. και στολές μιας χρήσης στα οχήματα της πρώτης εξόδου **ενώ είναι η μοναδική υπηρεσία στην** **Περιφέρεια Δυτικής Μακεδονίας όπου η καθαριότητα είναι καθημερινή** ( αυτό οφείλετε στο γεγονός ότι υπάρχει μόνιμο προσωπικό καθαριότητας ).
4. Στην **Π.Υ. ΚΑΣΤΟΡΙΑΣ:** Έχει γίνει απολύμανση από τον Δήμο και από την παγία της υπηρεσίας έχουν χορηγηθεί αντισηπτικό διάλυμα, Μ.Α.Π. και στολές μιας χρήσης στα οχήματα της πρώτης εξόδου, η καθαριότητα παρέχεται ( **3** ) φορές την εβδομάδα.
5. Στην **Π.Υ. ΠΤΟΛΕΜΑΙΔΑΣ:** Έχει γίνει απολύμανση από τον Δήμο και από την παγία της υπηρεσίας έχουν χορηγηθεί αντισηπτικό διάλυμα, Μ.Α.Π. και στολές μιας χρήσης στα οχήματα της πρώτης εξόδου, η καθαριότητα παρέχεται ( **3** ) φορές την εβδομάδα.
6. Στο **Π.Κ. ΝΕΑΠΟΛΗΣ:** Έχει γίνει απολύμανση από τον Δήμο και από την παγία της υπηρεσίας έχουν χορηγηθεί αντισηπτικό διάλυμα, Μ.Α.Π. και στολές μιας χρήσης στα οχήματα της πρώτης εξόδου. **Δεν παρέχεται καθαριότητα εδώ και τουλάχιστον δύο έτη.**
7. Στο **Π.Κ. ΝΕΣΤΟΡΙΟΥ:** Γίνεται απολύμανση ( μια φορά την εβδομάδα ) από τον Δήμο. Έχουν χορηγηθεί Μ.Α.Π. σε μικρή ποσότητα. Η καθαριότητα παρέχεται ( **2** ) φορές τη εβδομάδα.
8. Στο **Π.Κ. ΑΡΓΟΥΣ ΟΡΕΣΤΙΚΟΥ:** Έχει γίνει απολύμανση από τον Δήμο. Δεν έχουν χορηγηθεί Μ.Α.Π.. Η καθαριότητα παρέχεται ( **2** ) φορές τη εβδομάδα.
9. Στο **Π.Κ. ΣΕΡΒΙΩΝ:** Έχει γίνει απολύμανση μια φορά από τον Δήμο και από την παγία της υπηρεσίας έχουν χορηγηθεί αντισηπτικό διάλυμα, Μ.Α.Π. και στολές μιας χρήσης στα οχήματα της πρώτης εξόδου. **Δεν παρέχεται καθαριότητα εδώ και τουλάχιστον ένα έτος.**
10. Στην **Π.Κ. ΔΕΣΚΑΤΗΣ:** Έχει γίνει απολύμανση μια φορά από την Περιφερειακή ενότητα και από την παγία της υπηρεσίας έχουν χορηγηθεί αντισηπτικό διάλυμα, Μ.Α.Π. και στολές μιας χρήσης στα οχήματα της πρώτης εξόδου. **Δεν παρέχεται καθαριότητα εδώ και τουλάχιστον ένα έτος.**

Συμπερασματικάδιαπιστώνουμε ότι σε σύνολο **10 Π.Υ.** και **Π.Κ.** έχουμε τα εξής απαράδεκτα δεδομένα**:** Το **60 %**  των υπηρεσιών δηλαδή οι **6** από τις **10** έχουν καθαριότητα κάτω από **3** φορές την εβδομάδα, το **30%** δεν έχουν **καμία μέρα** καθαριότητα δηλαδή οι **3** από τις **10** και μόλις το **10%** δηλαδή η **1** πάνω από **τις 10** φορές έχει σε καθημερινή βάση**!**

**Δηλαδή το 90% των πυροσβεστικών υπηρεσιών και κλιμακίων της Περιοχής μας έχουν επισφαλή εργασιακά περιβάλλοντα, λόγω ελλιπούς ή μηδενικής παροχής καθαριότητας, που σε συνθήκες πανδημίας η επισφάλεια αυτή μπορεί να επηρεάσει τα άμεσα οικογενειακά περιβάλλοντα και το ευρύτερο κοινωνικό περίγυρο.**

**Κύριε Υπουργέ**

**Όπως αντιλαμβάνεστε σε έναν εργασιακό χώρο όπως είναι οι Πυροσβεστικές Υπηρεσίες που οι υπάλληλοι τους επεμβαίνουν σε ποικίλα συμβάντα, που ενοχοποιούνται για ύπαρξη παθογόνων μικροοργανισμών, δεν επιτρέπεται να μην παρέχονται καθόλου υπηρεσίες καθαριότητας όπως οι τρείς προαναφερόμενες περιπτώσεις, αλλά ούτε φυσικά επαρκεί η καθαριότητα των 2 ή 3 ημερών την εβδομάδα, αντιθέτως απαιτείται η παροχή της σε καθημερινή βάση. Ούτε φυσικά η απολύμανση των υπηρεσιών και η χορήγηση των Μ.Α.Π. να υφίστανται για μία φορά και μία χρήση.** Εκτιμώντας ότι βρισκόμαστε σε μία κρίσιμη καμπή για την εξέλιξη της πανδημίας του **κορωνοϊού COVID-19** ζητάμε την άμεση παρέμβασή σας ώστε:

* **Να παρέχεται** καθημερινή καθαριότητα σε όλες τις Πυροσβεστικές Υπηρεσίες και τα Πυροσβεστικά Κλιμάκια του Π.Σ. με αποκλειστική ευθύνη του κράτους, με προσλήψεις μόνιμου προσωπικού καθαριότητας και να **επαναλαμβάνονται** ανά τακτά χρονικά διαστήματα οι απολυμάνσεις.
* **Άμεσα να εξασφαλιστεί** η επαρκή χορήγηση των απαραίτητων **Μ**έσων **Α**τομικής **Π**ροστασίας σε γάντια, μάσκες, στολές και γυαλιά μιας χρήσης, αντισηπτικά διαλύματα για την προστασία των πυροσβεστών για όσο χρόνο θα διαρκέσει η κατάσταση της πανδημίας.

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩN**